Το «πάγωμα» της υπόληψης - Notospress.gr\nΑποπειράθηκα να ενημερωθώ σε ό,τι αφορά την κίνηση του «μαύρου χρήματος», όχι από πραγματικό ενδιαφέρον, αλλά με αφορμή το κυνήγι της φυλής των ολιγαρχών στην πόλη όπου διαμένω. Εκλεισα το βιβλίο στη σελίδα δεκαεπτά καθώς οι υπεράκτιες διαδρομές του πλούτου μού φάνηκαν δαιδαλώδεις και τα μηδενικά πολλά για να χωρέσουν στο μυαλό μου. Ηταν το πληκτικότερο ανάγνωσμα. Μα πόσα χρόνια χρειάζεται, επιτέλους, το χρήμα να καθαρίσει εάν έχει πρόσβαση στο αποδοτικότερο καθαριστήριο που λέγεται Λονδίνο; Ας μου το εξηγήσει κάποιος. Η λογοτεχνία, βέβαια, πάντα τα διευκρινίζει καλύτερα. Ο Μπαλζάκ έγραψε ότι «το μυστικό των μεγάλων περιουσιών χωρίς προφανή αιτία είναι ένα έγκλημα που έχει ξεχαστεί, επειδή έχει γίνει σωστά» ή το αντίθετο, είναι ένα επίκαιρο έγκλημα επειδή δεν έχει γίνει σωστά.\nΠάντα σκεφτόμαστε τα χρήματα και την εξουσία ως κίνητρα κακουργήματος, αλλά αυτά εντέλει είναι απλώς σύμβολα που μετρούν ένα πράγμα: την κοινωνική θέση. Οπου και να κοιτάξει η ψυχολογία βρίσκει μια ισχυρή σύνδεση μεταξύ της ευεξίας και του κύρους και μια χαλαρότερη μεταξύ ευημερίας και πλούτου. Το αντιλαμβάνομαι, ένας είναι συχνότερα διατεθειμένος να εργαστεί σε μια θέση με γόητρο έστω και για λιγότερα χρήματα. Ολος αυτός ο συλλογισμός σε σχέση με τις οικονομικές κυρώσεις που έχουν επιβληθεί από τη Δύση στους ανθρώπους του Πούτιν, στη φυλή που δημιούργησαν μαζί του το 1990 και ζουν στη Δύση. Οι ποινές δεν είναι σχεδιασμένες να τους αλλάξουν τη γνώμη για τις ενέργειές του, αλλά να ανακόψουν τις δυνατότητές τους, να αναχαιτίσουν τη δράση. Μαζί με το «πάγωμα» των καταθέσεων και των περιουσιακών στοιχείων συντελείται και κάτι αποδοτικότερο: το ξεσκέπασμα και η ακινητοποίηση της υπόληψής τους. Και όταν διακυβεύεται το πρεστίζ, εξαγριωνόμαστε με όποιον μας έχει φέρει στη δυσχερή αυτή θέση.\nΑκόμη και σήμερα, λειτουργούμε όπως και στο παρελθόν όταν κατεβήκαμε από το δέντρο, σε ομάδες. Το ένστικτο μάς σπρώχνει να δημιουργούμε επαφές και να ενωνόμαστε σε συνασπισμούς για να γλιτώνουμε από τους θηρευτές. Οι συμμαχίες είναι τρόπος προστασίας, διάσωσης και πλουτισμού. Διαμορφώνουν μια ταυτότητα. Οταν ανήκουμε σε μια υποστηρικτική κοινότητα επιβιώνουμε, αναπαράγουμε και επιτυγχάνουμε – όπως βεβαίως αντιλαμβάνεται ο καθένας την επιτυχία. Και τότε, έρχεται η αποδοχή, ο σεβασμός από τα μέλη του κύκλου μας και, το σημαντικότερο, η επιρροή. Το πιο αξιόπιστο σύμβολο του στάτους. Αν χαθεί η επίδραση εξανεμίζεται μεμιάς το διαχρονικότερα αξιόπιστο και ανταλλάξιμο νόμισμα στον μικρόκοσμό μας.\nΟλους αυτούς τους ολιγάρχες ο αρχηγός τους, πρώτος μεταξύ ίσων στην αρχή, δεσποτικός στη συνέχεια, τους έχει φέρει σε μιαν αβέβαιη και επιζήμια συνθήκη πανικού. Δεν κατασχέθηκαν απλώς ακίνητα, σκάφη και αεροσκάφη. Αποκλείστηκαν οι ίδιοι. Η απομόνωση είναι μια κατάσταση που ταράζει. Είναι επιβλαβής. Είναι η προειδοποίηση ότι η ζωή μάς αφήνει πίσω και ότι ο κόσμος ξαφνικά γίνεται εμπαθής και εχθρικός. Ολα μοιάζουν πιο αφιλόξενα, πιο αιχμηρά, πιο δηλητηριώδη. Η απομάκρυνση μονώνει. Ενδεχομένως, μας καταστρέφει. Και ό,τι είναι ολέθριο μας αλλάζει. Η συμπεριφορά τότε μπορεί να γίνει αντικοινωνική για να αντιπαρέλθουμε την πίκρα. Ψάχνουμε τον υπαίτιο. Η αγριότητα ενός αρσενικού δεν ήταν ποτέ ευπρόσδεκτη. Η ευρωστία και η πρόοδος της ομάδας συντελούνταν σε πνεύμα σύμπνοιας και συνεργασίας. Το αρσενικό που θέλει να επικρατήσει με βία και αντικοινωνικές μεθόδους παύει να είναι χρήσιμο και συχνά οι υπόλοιποι απαλλάσσονται πραξικοπηματικά από αυτό.\nΟ εξευτελισμός είναι η πυρηνική βόμβα των συναισθημάτων. Η υπόληψη όπως και το αντίθετό της, η ανυποληψία, δημιουργούνται από έξω προς τα μέσα, είναι κάτι που φτιάχνεται από τους τρίτους για εμάς. Μας το πακετάρουν και μας το προσφέρουν σαν δώρο, άλλοτε ευπρόσδεκτο και άλλοτε εκρηκτικό. Η ντροπή, το προσωπικό παρακλάδι του διασυρμού που σίγουρα θα νιώθουν τα σπουδαγμένα στη Δύση παιδιά τους, ίσως λειτουργήσει ως θρυαλλίδα ανατροπής. Ο αρχηγός, πρώτος μεταξύ ίσων στην αρχή, είναι αυτός που ευθύνεται για την τωρινή κατάπτωση του μπουλουκιού. Ο επικεφαλής που έγινε αυτοκράτορας και συμπεριφέρεται εξαναγκαστικά δεν εξυπηρετεί πλέον την ομάδα. Το αρσενικό που θέλει να επικρατήσει αναίσχυντα και αυθαίρετα παύει να είναι επωφελές και συχνά οι υπόλοιποι το εξοστρακίζουν ή το σκοτώνουν. Εκεί έχω εναποθέσει τις ελπίδες μου για να φύγει από τη μέση ο Πούτιν. Να λειτουργήσει το σύνολο οργανωμένα και δυναμικά, όπως και στο παρελθόν, σαν γκάνγκστερ. Οπως όταν κατέβηκαν από το δέντρο της ζούγκλας της Σοβιετικής Ενωσης, προσφέροντας όμως αυτή τη φορά υπηρεσία στην κοινωνία, χρήσιμη και αξιέπαινη. «Ολη η ανθρώπινη δύναμη είναι μια ένωση», έγραψε εύγλωττα ο Μπαλζάκ, «υπομονής και χρόνου».\n«Άνθισε» η Καλαμάτα - Αυλαία η 9η Ανθοκομική έκθεση\t17:21


Συγκεντρώσεις συνταξιούχων σε 9 πόλεις - Πανελλήνια ομοσπονδια συνταξιουχων ΟΑΕΕ\nΣυλλαλητήρια των συνταξιούχων όλων των ταμείων σε όλη τη χώρα διοργανώνει η Συντονιστική Επιτροπή Αγώνα (ΣΕΑ) των Συνεργαζόμενων Συνταξιουχικών Οργανώσεων (ΣΣΟ) ΙΚΑ – ΕΛΤΑ – ΔΗΜΟΣΙΟΥ – ΟΣΕ – ΟΑΕΕ – NAT – OTA – ΠΟΣΕ-ΟΑΕΕ στις 26 Νοεμβρίου 2015. Στην Αθήνα, η συγκέντρωση θα γίνει στην πλατεία Εθνικής Αντίστασης (πρώην Κοτζιά), ώρα 10 πμ.\nΣτη Θεσσαλονίκη οι Συνεργαζόμενες Συνταξιουχικές Οργανώσεις καλούν σε συγκέντρωση στις 10:30 π.μ. μπροστά στο ΙΚΑ στην ΑριστοτέλουςΣτην Πάτρα, οι Συνταξιουχικές Οργανώσεις καλούν σε συγκέντρωση στις 10.30 π.μ. στο Εργατικό Κέντρο Πάτρας (οδός Κολοκοτρώνη 20). Στη Χαλκίδα η Συντονιστική Επιτροπή Αγώνα των Συνταξιουχικών Οργανώσεων Εύβοιας καλεί σε συγκέντρωση στις 10.30 π.μ. στο Νοσοκομείο Χαλκίδας. Στη Λιβαδειά, η Συντονιστική Επιτροπή Αγώνα διοργανώνει στις 10.30 το πρωί συγκέντρωση στον πεζόδρομο της Μπουφίδου, μπροστά στα γραφεία του ΙΚΑ Λιβαδειάς. Στη συνέχεια οι διαδηλωτές θα μεταφερθούν με μισθωμένα αστικά λεωφορεία στο χώρο του Νοσοκομείου Λιβαδειάς. Στη Λαμία, οι Συνταξιουχικές Οργανώσεις καλούν σε συγκέντρωση στις 10.30 π.μ. στην πλατεία Πάρκου. Στην Καβάλα, οι Συνταξιουχικές Οργανώσεις καλούν στη 1 μ.μ. στο νοσοκομείο της πόλης. Στο Αγρίνιο η συγκέντρωση θα γίνει στις 10 π.μ. στα γραφεία του ΙΚΑ στην Εθνική Οδό. Στο Βόλο η κινητοποίηση θα γίνει στις 10:30 π.μ. στην πλατειά Ρήγα Φεραίου (Δημαρχείο Βόλου), έξω απο το Κεντρικό ΚΑΠΗ Βόλου «ΘΕΟΦΙΛΟΣ». Τα αιτήματα των συγκεντρώσεων:\nPosted on Σεπτέμβριος 30, 2021 Σεπτέμβριος 30, 2021 Author\nΗ τρίτη, και οριστική, Ετήσια Γενική Συνέλευση της Ένωσης Συνταξιούχων ΟΑΕΕ Αθηνών & Περιχώρων θα γίνει στις 5 Οκτώβρη 2021 σε αίθουσα του Ξενοδοχείου ΤΙΤΑΝΙΑ, Πανεπιστημίου 52, και ώρα 10 το πρωί. Τα θέματα που θα απασχολήσουν τη Γενική Συνέλευση, όπως αναφέρει στην πρόσκλησή του το Διοικητικό Συμβούλιο της Ένωσης, είναι τα παρακάτω: Απολογισμός δράσης […]


Υπέροχος καλοκαιρινός γάμος στην Κεφαλονιά με τριαντάφυλλα και άνθη ελιάς │ Έφη & Jordan - Love4Weddings\nReading : Υπέροχος καλοκαιρινός γάμος στην Κεφαλονιά με τριαντάφυλλα και άνθη ελιάς │ Έφη & Jordan\nΚαλοκαιρινοι γαμοιΠραγματικοι γαμοιΡομαντικοι γαμοιΡουστικ γαμοιΓαμοι στην Κεφαλονια\nHome >> Πραγματικοί γάμοι >> Υπέροχος καλοκαιρινός γάμος στην Κεφαλονιά με τριαντάφυλλα και άνθη ελιάς │ Έφη & Jordan\nΑυτό το νησί μας εκπλήσσει κάθε φορά με την μαγεία και την ασύγκριτη ομορφιά του. Η Κεφαλονιά, φιλοξένησε τον γάμο της Έφης και του Jordan και όλα έγιναν ακριβώς όπως τα ονειρεύτηκαν. Φυσικά, σ’ αυτό συνέβαλε η Mythos Weddings που ετοίμασε και οργάνωσε την κάθε λεπτομέρεια, χαρίζοντας έτσι ένα rustic chic στυλ στην όλη διακόσμηση του γάμου. Το χρυσό χρώμα πρωταγωνιστούσε στην δεξίωση, η οποία στήθηκε κυριολεκτικά μέσα στα δέντρα, ενώ η εντυπωσιακή αψίδα από καλάμια διακοσμημένα από λευκά λουλούδια, άνθη ελιάς και πρασινάδα ήταν αυτό που έκανε πραγματικά τη διαφορά. Υψωνόταν μπροστά στο απέραντο γαλάζιο της θάλασσας και πρόσφερε μια θέα ανεπανάληπτη. Οι πανέμορφες φωτογραφίες από Vicky Bekiaridou Photography που ακολουθούν μας χαρίζουν όλες τις λεπτομέρειες της ξεχωριστής εκείνης μέρας!\nΗ νύφη μας είπε: «Παντρευτήκαμε το καλοκαίρι στην Κεφαλονιά. Γνωριστήκαμε πριν 15 χρόνια μια νύχτα σε μια έξοδο μας. Ο Jordan μου έκανε πρόταση γάμου την ημέρα των Χριστουγέννων, φέρνοντας μου το δακτυλίδι των αρραβώνων μας».\n«Λόγω του ότι ο πατέρας μου κατάγεται από την Ελλάδα, ήθελα πάντα να παντρευτώ στην Ελλάδα. Ήθελα πολύ ένα παραδοσιακό γάμο που να ταιριάζει με την ελληνική κουλτούρα και παράδοση. Καλέσαμε μόνο στενούς συγγενείς και φίλους, οι οποίοι ήρθαν από την Αγγλία και την Ελλάδα. Τα χρώματα που επέλεξα για τα λουλούδια της διακόσμησης μου ήταν το λευκό και το πράσινο και η Mythos Weddings ήταν αυτή που με βοήθησε, έτσι ώστε να οργανωθούν όλα άψογα. Η νυφική μου ανθοδέσμη είχε άσπρα τριαντάφυλλα, άνθη ελιάς και πρασινάδα. Στην δεξίωση μας επιλέξαμε μεγάλα στρογγυλά τραπέζια και καρέκλες σε χρυσούς χρωματισμούς με όμορφες ανθοσυνθέσεις από άσπρα τριαντάφυλλα. Η αψίδα που τοποθετήσαμε ήταν καταπληκτική και η διακόσμηση της ταίριαζε τέλεια με τον υπόλοιπο χώρο. Όσον αφορά τη δεξίωση θέλαμε από την αρχή οι καλεσμένοι μας να νιώσουν άνετα με τον χώρο, να φάνε καλά και να περάσουν όμορφα. Εμπιστεύτηκα απόλυτα την Carol από Mythos Weddings, η οποία με κατεύθυνε ώστε να επιλέξουμε τον κατάλληλο χώρο. Τα fairy lights, που τοποθετήσαμε γύρω από τα δέντρα και τα άσπρα κεριά στα τραπέζια, δημιουργούσαν μια ρομαντική ατμόσφαιρα».\n«Είναι αδύνατο να πω ποια ήταν η αγαπημένη μου στιγμή, αφού έζησα την ωραιότερη μου μέρα από την αρχή μέχρι το τέλος. Επιτέλους είχα φορέσει το νυφικό μου των ονείρων μου, ο αδελφός μου με οδήγησε στον άντρα μου, είχα δίπλα μου την οικογένεια μου και τους φίλους μου, ο πρώτος μας χορός ήταν γεγονός, το φαγητό, το πάρτι, η υπέροχη δουλειά της Mythos Weddings. όλα ήταν τόσο όμορφα»!\n«Το νυφικό με τιράντες ήταν από Grace Loves Lace. Το είδα μήνες πριν τον γάμο και το ερωτεύτηκα. Δοκίμασα μόνο τρία και το επέλεξα, αφού ένιωθα τόσο άνετα και ταίριαζε με όλο το στυλ του γάμου μου. Η συμβουλή μου σε μια μέλλουσα νύφη: «Αν παντρεύεσαι στην Κεφαλονιά, εμπιστεύσου την Mythos Weddings. Δεν αγχώθηκα καθόλου και της είχα απόλυτη εμπιστοσύνη για το αποτέλεσμα».\nH Mythos Weddings μοιράστηκε μαζί μας: «Όταν μία Ελληνο-βρεττανή νύφη συναντά την αδελφή ψυχή τη στη διοργανώτρια του γάμου της, τότε έχουμε γαμήλια μαγεία! Κι όταν αυτός ο γάμος γίνεται στην Κεφαλονιά, το αποτέλεσμα είναι συγκλονιστικό! Μία πανέμορφη βουνοκορφή με εκπληκτική θέα δεν χρειάζεται πολλά στολίδια. Μία αψίδα από θαλασσόξυλο με απλά, λευκά λουλούδι δια χειρός Benetatos Flowers, καρέκλες από μπαμπού και ένα αγαπημένο ζευγάρι κάνουν την τελετή αξέχαστη. Αυτός ο γάμος ήταν ένα σκέτο παραμύθι. Ο Jordan ήταν ένας κούκλος με το γκρι κουστούμι του. Και οι μπουτουνιέρες από Lego- κάτι δείχνουν για την προσωπικότητά του, έτσι δεν είναι; Όσο χαρούμενος και χαλαρός κι αν είναι όμως, η όψη της Effie καθώς τον πλησίαζε, τον άφησε άναυδο. Απλή, κομψή, εκθαμβωτική. Φορούσε ένα μοναδικό νυφικό με μποέμ αισθητική, εβαζέ και κομψό. Το μακιγιάζ της ήταν απλό και τα μαλλιά της ελεύθερα. Η νύφη έμοιαζε λες και βγήκε από την Ελληνική μυθολογία. Ήταν άψογη για τον Ελληνικό γάμο της. Μία φωτογράφηση στη μονή Αγριλίων είναι εμβληματική, με το παλιό καμπαναριό, τις αιωνόβιες ελιές και τη μοναδική θέα. Τι άλλο να θέλει κανείς όταν αποθανατίζει τον έρωτά του; Και ποιος καλύτερος για αυτό το έργο από τον Νικηφόρο Σταμένη; Οι εικόνες εδώ μιλούν από μόνες τους. Κι έπειτα ήταν ώρα για τη δεξίωση. Η ατμόσφαιρα ήταν ρουστίκ, ρομαντική, παραμυθένια. Οι ροτόντες με τις χρυσές Tiffany καρέκλες ανάμεσα στα ψηλά κυπαρίσσια χρειάστηκαν λίγα μόνο λευκά λουλούδια για να αναδειχθούν. Τα πάντα απέπνεαν μία ονειρική διάθεση, σαν να μπήκαμε στις σελίδες ενός μυθιστορήματος. Το νυφικό τραπέζι ήταν εξωπραγματικά όμορφο. Βαριά, μοναστηριακά τραπέζια με χρυσά κηροπήγια και μαχαιροπήρουνα, λευκά λουλούδια και πλούσια πρασινάδα. Ακόμα και οι φωτογραφίες το αδικούν. Η απόλυτη κομψότητα που πλαισίωνε υπέροχα το ζευγάρι και τις οικογένειές τους. Η αγαπημένη μας λεπτομέρεια; Το ζευγάρι αγαπά τα βιβλία του Χάρι Πότερ και περιέλαβε ένα απόσπασμα του βιβλίου στη διακόσμηση. “-Μετά από τόσο καιρό; -Πάντα.” Αυτό έγραφαν τα μενού, μαζί με το σύμβολο των Κλήρων. Για όποιον ξέρει, είναι πολύ ρομαντικό. Όπως λέει και το ρητό, γάμος δίχως δάκρυα δεν γίνεται. Ο μπαμπάς της Effie δεν μπορούσε να έρθει στον γάμο. Ο κουμπάρος όμως είχε μία έκπληξη. Ένα συγκινητικό, γλυκό ηχογραφημένο μήνυμα έφερε τη φωνή του στον χώρο. Τα λόγια αγάπης και η ευλογία του έκαναν ακόμα και τους πιο σκληρούς να δακρύσουν. Κι έπειτα όλοι χαλάρωσαν! Ένα φανταστικό, χαρούμενο πάρτι με πολύ χορό, τραγούδι και φυσικά, σπάσιμο πιάτων ακολούθησε! Η νύφη έσυρε τον χορό και στα παραδοσιακά και στην Ντίσκο και όλοι βρέθηκαν στην πίστα! Κοκτέιλ, καλή μουσική στο τέρμα και χαρούμενη διάθεση στον πιο όμορφο χώρο! Εκπληκτικό πάρτι! Σας ευχόμαστε ό,τι καλύτερο, Effie & Jordan! Σας ευχαριστούμε που μας εμπιστευθήκατε τον υπέροχο γάμο σας στην Κεφαλονιά!».\nFiled Under: Καλοκαιρινοί γάμοι, Πραγματικοί γάμοι, Ρομαντικοί γάμοι, Ρουστίκ γάμοι, Γάμοι στην Κεφαλονιά\nPrevious Post: « Όμορφος φθινοπωρινός γάμος στη Λευκωσία με ρομαντική διάθεση και κυρίαρχο χρώμα το λευκό\nNext Post: Aέρινα νυφικά Mairi Mparola για την πιο ρομαντική νυφική εμφάνιση │ Bridal Fall Collection 2021 »


Θραξ Αναρμόδιος: Κρατικές τράπεζες;\nΑναρτήθηκε από Θραξ Αναρμόδιος στις 12:50 π.μ.\nΑνώνυμος 31 Αυγούστου 2010 - 9:53 μ.μ.\nΟρθότατο. Έτσι δεν πρέπει να αποτελούν έκπληξη τα στοιχεία της πρόσφατης δραστηριότητας του τραπεζικού συστήματος στην Ελλάδα που δημοσιεύθηκαν στις 31 Αυγούστου 2010 και δείχνουν σαφώς ότι :\nΚαι ΔΕΝ θα δοθούν άλλα δάνεια ουσιαστικά αν πρώτα δεν πάρουν οι τράπεζες τα χρωστούμενα.\nΕίτε απ’ ευθείας από τους δανειολήπτες όπου μπορούν, ή όταν (βέβαιο, όπως μέχρι τώρα έδειξε η πρακτική) θα συμπληρώνει το υστέρημα το κράτος με χρήματα φόρων που είχαν άλλο σκοπό και άλλη νομιμότητα.\nΎστερα, το τραπεζικό σύστημα θα είναι έτοιμο για την πολυθρύλητη “πτώχευση” του κράτους – με εν τω μεταξύ συγχωνεύσεις κι άλλες στρατηγικές κινήσεις που ήδη έχουν μπει σε κίνηση.\nΕκτιμώμενος χρόνος (θέλουν, τώρα), μέχρι τον Μάιο του 2011.\nΑς προσεχθεί το εξής. Παράλληλα, νέα δυναμική στο σχέδιο αυτό θα έχει δώσει η Καλλικράτεια μεταρρύθμιση (κομψά):\nΥγεία, Εκπαίδευση, Ασφάλεια (Πυροσβεστική-Αστυνομία), Συγκοινωνίες και γενικά Υποδομές, κι αργότερα Ύδρευση κι Ηλεκτρισμός ΘΑ ΠΕΡΑΣΟΥΝ ΣΤΗΝ ΑΥΤΟΔΙΟΙΚΗΣΗ. Ελεύθερη η κεντρική κυβέρνηση από πολλά χρέη, θα χρηματοδοτεί με 1 : 1,5 Ευρωπαϊκές επιδοτήσεις τις (Καλλικράτειες) Περιφέρειες για λίγα χρόνια ακόμη. Έτσι θα δείξει ότι έγινε εξυγίανση/εξορθολογισμός για να “ενταχθεί στις Αγορές” το κράτος. (Μέχρι τότε, η κυβέρνηση δεν μπορεί να αλλάξει βεβαίως!)\nΘα έχουμε προκαλέσει οι ίδιοι πραγματικά αφού ο κόσμος δεν το έχει αντιληφθεί κι ούτε θα το κατανοήσει μέχρι τις εκλογές του Νοεμβρίου διότι πολώνεται κομματικά.\nΗ επιχειρηματικότητα που θα εναρμονισθεί «εχθές», έχει να κερδίσει.\nΓνωρίζω ότι ο Θραξ Αναρμόδιος δεν σκόπευε να αναφερθεί στις εκλογές του Νοεμβρίου εδώ. Πρέπει να είμαι εκτός θέματος μερικά, οπότε η δημοσίευση ίσως χρειασθεί περικοπή. Απλώς νομίζω ότι είναι συνδεδεμένα τα ζήτήματα που έθιξα. Συγνώμη εάν προκάλεσα σύγχιση.


ΕΛΛΗΝΟΨΥΧΟΙ: Αλβανικές προκλήσεις: Ίδρυσαν ... μειονοτικό κόμμα στην Θεσπρωτία για να αποσχισθεί! - ΚΑΤΕΣΤΡΕΨΑΝ ΤΟ ΜΝΗΜΕΙΟ ΤΟΥ 5ου Σ.Π.\nΑλβανικές προκλήσεις: Ίδρυσαν ... μειονοτικό κόμμα στην Θεσπρωτία για να αποσχισθεί! - ΚΑΤΕΣΤΡΕΨΑΝ ΤΟ ΜΝΗΜΕΙΟ ΤΟΥ 5ου Σ.Π.\nO αλβανικός εθνικισμός που σε πολιτικό επίπεδο εκφράζεται από το κόμμα της Ερυθρόμαυρης Συμμαχίας(στην πράξη είναι το πολιτικό σκέλος του UCK και του UCC) ίδρυσε στην Ελλάδα «μυστικό» παράρτημα του με την ονομασία (Ερυθρόμαυρη συμμαχία- Τσαμουριά) σύμφωνα με το αλβανικό πρακτορείο balkanweb. Lajmet.com\nΗ ίδρυση του ελληνικού "βραχίονα" της Ερυθρόμαυρης Συμμαχίας έγινε στην περιοχή της Θεσπρωτίας ("Τσαμουριά" την αποκαλούν) από «εκατοντάδες νέους» μεταδίδει το αλβανικό πρακτορείο…


Θα πρέπει να προσαρμόσετε την ένταση αυτών των ασκήσεων στην ένταση του πόνου στο ισχίο σας. Αν δεν είστε συνηθισμένοι, ξεκινήστε από τις ασκήσεις μικρότερης έντασης και περάστε σταδιακά στις ασκήσεις μεγαλύτερης έντασης για να αποφύγετε κάποια δυσάρεστη αντίδραση.\nΤελευταία ενημέρωση: 24 Ιούνιος, 2019\nΘέλετε να απαλλαγείτε από την ισχιαλγία; Το νεύρο του ισχίου εκτείνεται από τη μέση μέχρι το πόδι και θεωρείται το πιο μεγάλο και το πιο μακρύ νεύρο του σώματος.\nΌταν το ερεθίζουν οι συμπιεσμένοι σπονδυλικοί δίσκοι, ο ασθενής παρουσιάζει μια πάθηση που είναι γνωστή ως ισχιαλγία, η οποία χαρακτηρίζεται από υπερβολικό πόνο στο ισχίο.\nΗ κακή στάση του σώματος, η καθιστική ζωή ή η σωματική καταπόνηση μπορούν να αποτελέσουν πιθανές αιτίες. Ωστόσο, σε σπάνιες περιπτώσεις μπορεί να πρόκειται για σύμπτωμα παθήσεων όπως η δισκοκήλη ή η σπονδυλική στένωση.\nΛόγω των δυσκολιών που προκαλεί στην κίνηση, μερικοί άνθρωποι πιστεύουν ότι η ξεκούραση προσφέρει τη μεγαλύτερη ανακούφιση.\nΩστόσο έχει αποδειχτεί ότι ορισμένες σωματικές ασκήσεις βοηθούν στην αντιμετώπιση και στη μείωση της ισχιαλγίας.\nΗ άσκηση προάγει τη ροή των υγρών και των θρεπτικών ουσιών, καθώς και των υγρών στους μεσοσπονδύλιους δίσκους. Έτσι διατηρούνται σε καλή κατάσταση και αποφεύγεται η υπερβολική πίεση στην περιοχή.\nΣήμερα θέλουμε να μοιραστούμε μαζί σας έξι απλές ασκήσεις για να έχετε υπόψη σας με το πρώτο σημάδι πόνου. Απαλλαγείτε από την ισχιαλγία και βελτιώστε τη ζωή σας.\n1. Ασκήσεις για την πλάτη για να απαλλαγείτε από την ισχιαλγία\nΟι διατάσεις της πλάτης συμβάλλουν στη μείωση της ισχιαλγίας που εστιάζει στην οσφυϊκή μοίρα.\nΑυτή η απλή κίνηση μειώνει την ένταση και διεγείρει τη λίπανση των μυών και των νεύρων για σωστή λειτουργία.\nΣταθείτε με τα πόδια σας ενωμένα και την πλάτη σας ίσια.\nΈπειτα τεντώστε μπροστά τους βραχίονές σας κατεβαίνοντας σιγά-σιγά μέχρι το κεφάλι σας να βρεθεί μπροστά στα γόνατά σας με την πλάτη σας σε κάμψη.\nΕπαναλάβετε 8 με 10 φορές, εισπνέοντας και εκπνέοντας.\n2. Ασκήσεις για τα πόδια για να απαλλαγείτε από την ισχιαλγία\nΑυτή η κίνηση για τα πόδια τεντώνει τους απιοειδείς μύες και μειώνει τη δυσφορία που συνδέεται με την ισχιαλγία.\nΞαπλώστε ανάσκελα πάνω σε ένα στρώμα για γιόγκα. Προσπαθήστε να βρείτε μια άνετη, σταθερή θέση.\nΈπειτα λυγίστε τα γόνατά σας και σταυρώστε το ένα πόδι πάνω από το άλλο.\nΚρατήστε το πίσω μέρος του ενός ποδιού σας και προσπαθήστε να φέρετε και τα δύο γόνατα προς το στήθος σας.\nΤεντωθείτε πάνω στο έδαφος, χαλαρώστε τα πόδια σας και αλλάξτε πόδι.\nΕπαναλάβετε 5 με 8 φορές.\n3. Διατάσεις σε καθιστή θέση\nΗ θέση αυτή ανακουφίζει από την ισχιαλγία επειδή μειώνει την ένταση στη μέση, στους γλουτούς και στα πόδια.\nΚαθίστε στο πάτωμα με τα πόδια σας τεντωμένα. Κρατήστε την πλάτη σας ίσια.\nΈπειτα σταυρώστε το δεξί σας πόδι πάνω από το αριστερό κρατώντας το όσο πιο τεντωμένο μπορείτε.\nΠιάστε το δεξί σας γόνατο με τον αριστερό σας βραχίονα σαν να θέλετε να το αγκαλιάσετε.\nΜείνετε σε αυτή τη θέση για 30 με 40 δευτερόλεπτα και έπειτα χαμηλώστε το πόδι σας.\nΔιαβάστε περισσότερα σχετικά με τον πόνο στην πλάτη και ανακουφιστείτε.\n4. Ασκήσεις για την οσφυϊκή μοίρα για να απαλλαγείτε από την ισχιαλγία\nΝα θυμάστε αυτή την κίνηση για κάθε είδους οσφυϊκό πόνο. Μειώνει την πίεση στο νεύρο του ισχίου φέρνοντας ανακούφιση.\nΞαπλώστε ανάσκελα σε ένα στρώμα για γιόγκα και τεντώστε τους βραχίονές σας στο πλάι με τις παλάμες στο πάτωμα.\nΈπειτα φέρτε μαζί τα γόνατά σας και αρχίστε να τα κατεβάζετε προς τη δεξιά σας πλευρά. Βεβαιωθείτε ότι δεν κάμπτετε τον κορμό σας κατά την κίνηση αυτή.\nΕπιστρέψτε στο κέντρο και κατεβάστε τα γόνατά σας προς την αριστερή πλευρά.\nΜείνετε σε αυτή τη θέση για μερικά δευτερόλεπτα σε κάθε πλευρά και επαναλάβετε.\nΔιαβάστε περισσότερα για την ινομυαλγία και τα συμπτώματά της.\n5. Διάταση ποδιών για να απαλλαγείτε από την ισχιαλγία\nΑυτό το είδος διάτασης ποδιών είναι γνωστό στη γιόγκα ως στάση του περιστεριού. Παρουσιάζει ενδιαφέρον επειδή όχι μόνο δουλεύει τους μυς των ποδιών αλλά και τονώνει τους γλουτούς, ανακουφίζει από την ένταση στην πλάτη και σφίγγει την κοιλιά.\nΚαθίστε κάτω με ίσια την πλάτη κοιτάζοντας μπροστά. Τεντώστε το αριστερό σας πόδι προς τα πίσω και λυγίστε το δεξί σας πόδι φέρνοντάς το μπροστά.\nΣτηριχτείτε στις παλάμες των χεριών σας και τεντωθείτε για λίγο χωρίς να κάμπτετε την πλάτη σας.\nΜείνετε σε αυτή τη θέση για 10 δευτερόλεπτα. Ξεκουραστείτε και επαναλάβετε με το άλλο πόδι.\n6. Άσκηση με μπαλάκι του γκολφ\nΧρησιμοποιήστε ένα μπαλάκι του γκολφ για να εφαρμόσετε αυτή την εναλλακτική μέθοδο μυοπεριτονιακών σημείων πίεσης.\nΘα πρέπει να εντοπίσετε το συγκεκριμένο σημείο πόνου στους γλουτούς σας και εκεί θα πρέπει να τοποθετήσετε το μπαλάκι του γκολφ.\nΜόλις εντοπίσετε το σημείο του πόνου, τοποθετήστε εκεί το μπαλάκι του γκολφ και χαλαρώστε το σώμα σας επάνω του.\nΜείνετε σε αυτή τη θέση για 30 δευτερόλεπτα και μετά ξεκουραστείτε.\nΚάθε μία από αυτές τις στάσεις και ασκήσεις μπορεί να αποτελέσει μια θαυμάσια θεραπεία για τον πόνο αλλά μόνο όταν γίνεται σωστά.\nΑν έχετε αμφιβολίες, συμβουλευτείτε ένα φυσιοθεραπευτή. Θέλετε να απαλλαγείτε από την ισχιαλγία; Ακολουθήστε τις ανωτέρω προτάσεις μας.\nΘεραπευτικά βότανα για τους πόνους στις αρθρώσεις. Οι πόνοι στις αρθρώσεις είναι ένα από τα πιο κοινά προβλήματα των ανθρώπων. Περιορίζουν την κινη...


Low Country Sound / Atlantic (2019)\nΑπό τον Αντώνη Μουστάκα, 13/02/2019\nΣτέκεται ως ίσο δίπλα στα σπουδαιότερα άλμπουμ του κλασικού ροκ\nHolding love in all direction / Constantly, I'm searching for the truth\nΚαθυστέρησα λίγες μέρες. Κακώς.\nΉθελα βλέπεις να τους δω για πρώτη φορά live σε headline εμφάνιση για να έχω τα τραγούδια «οπτικοποιημένα» και ολοκληρωμένα στο μυαλό μου. Δεν μπόρεσα για τρίτη φορά να κάνω το ταξίδι.\nΚαι σήμερα που είμαι έτοιμος να παραδώσω το κείμενο ανακοινώνονται τα Grammy. Καλώς.\nΤώρα θέλω να γράψω για άλλα πράγματα. Πετάω όλο το παλιό κείμενο και γράφω καινούργιο. Γιατί εδώ πρέπει να κάνω τον διαχωρισμό. Το ετοιματζίδικο από το φρέσκο. Το «χειροποίητο» από το κατασκευασμένο.\nΔεν γίνεται να προτείνουμε μέτριους δίσκους επειδή απλά ακολουθούν το στυλ που γουστάρουμε. Δεν γίνεται να δικαιολογούμε τους φτιαχτούς επειδή τάχα φέρνουν σε επαφή τους νεότερους με τις ρίζες.\nΔεν γίνεται να κάνουμε τη μουσική πενηνταράκια αναλύοντας κάθε σόλο, γέφυρα και riff ξεχνώντας το βασικότερο. Να γράφουμε τι στην ευχή νοιώθουμε για αυτή.\nTo ροκ και γενικώς η καλή μουσική δεν θα επιστρέψει με αυτόν τον τρόπο.\nThough your body may grow old in your mind / You must remain a kid\nΤο Grammy λοιπόν για το καλύτερο rock άλμπουμ πάει στο πρώτο κατασκεύασμα (EP) των Greta Van Fleet. Αστείο και χτύπημα στην αξιοπιστία μιας ακαδημίας που έχει επιβραβεύσει και αρκετά σπουδαία πράγματα στο παρελθόν.\nΤην προηγούμενη χρονιά μπορώ να σκεφτώ αρκετά άλμπουμ που σε επίπεδο παραγωγής, πειραματισμού, ιδεών και ποιότητας, κοιτάνε από πολύ ψηλά τη, σαν κατασκευασμένη από πρόγραμμα υπολογιστή, δουλειά των κλώνων των Zeppelin. Αλλά τα βραβεία έτσι ήταν πάντα. Οι μεγάλες εταιρίες πρέπει να μοιράζονται τα τρόπαια.\nΑλλά ας φύγουμε από την ψευτιά. Και ας έχει από πίσω χρήμα ζεστό για την προώθησή της.\nHit you like a fever, fever deep / and I touch you like a thief and leave your pockets clean\nΤο "Feral Roots" αποτελεί έναν σπουδαίο μουσικό δίσκο - όχι blues, retro, hard, old school, αλλά μουσικό σκέτο - γιατί δεν φτιάχτηκε με κάποια rock συνταγή, αλλά ελεύθερα και «γρήγορα» όπως πρέπει σε κάθε τι αληθινό. Για αυτό και μπορεί να κουβαλά το “rock” ως παράσημο.\nΈνα άλμπουμ που κυλά φυσικά, χωρίς επιτήδευση, ποζεριά και προσπάθεια να βγει με το στανιό κάτι σπουδαίο. Με οργισμένες ροκιές να εναλλάσσονται με παθιασμένες soul ομορφιές.\nΟι Rival Sons ξεπερνούν τον εαυτό τους και αφήνουν πίσω όλες τις υπόλοιπες δουλειές τους που αποτελούσαν όμορφες συλλογές αξιομνημόνευτων παθιασμένων συνθέσεων με εξάρσεις μεγαλείου. Το παιχνίδι πια έχει ανέβει επίπεδο.\nΘα πρέπει να γυρίσουμε δεκαετίες πίσω για να βρούμε ροκ δίσκο με τόσα αυτομάτως χαρακτηρισμένα κλασικά και «μεγάλα» τραγούδια.\nΤο "Look Away" μας καλεί να συναισθανθούμε το πρόβλημα των διπλανών μας. Η ονειρική εισαγωγή και η γέφυρα του τραγουδιού εντείνουν το συναίσθημα και ολοκληρώνονται με το «ξύπνημα» από τη fuzzαριστή κιθάρα και τα δυναμικά ντραμς.\nΗ σύνδεση με το παρελθόν μας στο "Feral Roots" θυμίζει περιπέτεια σε απάτητα δάση και η φωνή του Buchanan συγκινεί (εκτός από την ερμηνεία à la Ντέμης Ρούσσος), γιατί o ίδιος μοιάζει να νοιώθει κάθε στίχο με έναν μοναδικό τρόπο.\nΤο "All Directions" μυρίζει '60s αθωότητα και λουλούδια και από όλες τις κατευθύνσεις μας οδηγεί τελικά σε μια εκτόξευση συναισθημάτων άνευ προηγουμένου.\nΤέλος, η υπέροχη soul του "Shooting Stars" εκπέμπει μια ενότητα και μια πίστη που ανεβάζει το συναισθηματικό μας θερμόμετρο. Υπέροχη ερμηνεία που ενισχύεται από τις υπέροχες φωνές της σπουδαίας χορωδίας Nashville Urban.\nΕκτός των μεγάλων τραγουδιών το απλό και σέξι rock and roll δεν θα μπορούσε να λείψει. Tο κάλεσμα για σεξ του "Sugar On The Bone" και οι απλές μα τόσο δύσκολα επιτυχημένες από τους περισσότερους άγριες ροκιές σαν το "Do Your Worst" και το "Back In The Woods" που ανοίγουν το άλμπουμ ανεβάζουν την αδρεναλίνη στο μάξιμουμ.\nΔεν υπάρχει μέτριο τραγούδι σε αυτό το αριστούργημα στο οποίο οι Rival Sons πετυχαίνουν (ακριβώς στα δέκα χρόνια δισκογραφικής τους παρουσίας) τον πιο τέλειο συνδυασμό ποιότητας, εμπορικότητας και ομοιογένειας.\nΑπολαύστε εδώ ένα από τα σπουδαιότερα άλμπουμ της δεκαετίας που στέκεται ως ίσο δίπλα στα κλασικά ροκ άλμπουμ ανεξαρτήτου χρονολογίας.


Αετωμα Παραδοσιακο Ξενοδοχειο Ναυπλιο - Πολυτελες ξενοδοχειο Ναυπλιο\nΤο εκπληκτικό Παραδοσιακό Ξενοδοχειο Αέτωμα είναι ένα παραδοσιακό κτήριο του 18ου αιώνα που έχει μετατραπεί σε έναν καταπληκτικό ξενώνα. Είναι περιτριγυρισμένος από ένα όμορφο τοπίο και βρίσκεται στην Πλατεία του Αγίου Σπυρίδωνα.\nΤο ξενοδοχείο συνδυάζει με μεγάλη επιτυχία το κλασικό και παραδοσιακό στυλ περασμένων εποχών με σύγχρονες ανέσεις και υπηρεσίες διαθέσιμες στους επισκέπτες.\nΤο φιλικό και έμπειρο προσωπικό του ξενοδοχείου παρέχει τις καλύτερες υπηρεσίες και θα σας κάνει σίγουρα να νιώσετε ζεστασιά ακριβώς σαν να είσαστε στην άνεση του δικού σας σπιτιού. Θα σας καλωσορίσουν με χαμόγελο και θα σας δώσουν όσες πληροφορίες μπορεί να χρειάζεστε για το Ναύπλιο.\nΗ πραγματικά εξαίσια διακόσμηση προσδίδει μια αίσθηση πολυτέλειας σε κάθε γωνιά του ξενοδοχείου. Τα παραδοσιακά, άνετα και πολυτελή διακοσμητικά στοιχεία του ξενοδοχείου θα κάνουν την διαμονή σας αξέχαστη.\nΌλα τα δωμάτια του ξενώνα έχουν φινετσάτη διακόσμηση με κλιματισμό και θέρμανση, τηλεοράσεις plasma, ψυγεία, μπάνια με Jacuzzi ή υδρομασάζ, πολυτελή είδη μπάνιου, στεγνωτήρες μαλλιών, μαλακές πετσέτες και μπουρνούζια, καλή ποιότητας λευκά είδη καθώς επίσης και χρηματοκιβώτια. Κάθε δωμάτιο έχει ξεχωριστή διακόσμηση αλλά όλα διαθέτουν ήρεμα χρώματα στους τοίχους, υπέροχους πίνακες ζωγραφικής, αναπαυτικά κρεβάτια, χοντρά χαλιά και μπαλκόνια με μαγευτική θέα της πόλης.\nΥπάρχει μια αίθουσα πρωινού στον πρώτο όροφο του ξενοδοχείου από όπου μπορείτε να απολαύσετε ένα γευστικότατο πρωινό. Μπορείτε επίσης να χαλαρώσετε και να περάσετε χρόνο στο σαλόνι του ξενοδοχείου το οποίο είναι ένας πολύ ευχάριστος χώρος.\nΆπαξ και μείνετε στον Παραδοσιακό Ξενώνα Αέτωμα θα μετράτε τις μέρες για την επόμενη επίσκεψη σας.\nΑετωμα ξενοδοχειο στο Ναυπλιο. 4 αστερων πολυτελες ξενοδοχειο στο Ναυπλιο. Διαμονη στο πολυτελες παραδοσιακο ξενοδοχειο Αετωμα στο Ναυπλιο. Online κρατησεις για το ξενοδοχιο, xenodoxeio Aetoma στο Ναυπλιο.\n4 ΑΣΤΕΡΩΝ ΠΑΡΑΔΟΣΙΑΚΟ ΞΕΝΟΔΟΧΕΙΟ ΣΤΟ ΝΑΥΠΛΙΟ


agrampelli: Εργατική Πρωτομαγιά\nΑναρτήθηκε από agrampelli στις 02:37\nkakos 1 Μαΐου 2009 - 7:25 π.μ.\nδεν με εκπλήσσει καθόλου το γεγονός , όχι αυτό των αυξήσεων στην "Τεγόπουλος" αλλά αυτό των άλλων απολύσεων και λοιπών γεγονότων .\nΔεν με εκπλήσσει τίποτα πλέον , δυστυχώς .\nΟλα αυτά είναι απότοκα της γενικής απαξίωσης των εργαζομένων προς τα συνδικάτα τους και κατά προέκταση στο συνδικαλισμό και στην συλλογική διεκδίκηση .\nΕκεί μας έφτασαν οι πολιτικές που εφάρμοστηκαν τα τελευταία χρόνια και για να μην παρεξηγηθώ , δεν πιπιλάω την καραμέλα της μη πολιτικοποίησης των εργατικών αγώνων .\nΟι εργατικοί αγώνες είναι πρωτίστως πολιτικοί .\nΘα μπορούσαμε να πούμε πολλά , πάρα πολλά για αυτό το θέμα , αλλά είναι ώρα "προετοιμασίας" , έτσι ας μείνουμε σ΄αυτά για τώρα .\nΚαλή 1η Μάη "Αγράμπελή" μας !\nΘανασης 1 Μαΐου 2009 - 7:25 π.μ.\nκαλημερα καλο μηνα. γιατινα παει στην συγκεντρωση ο κοσμος αφου εχει ποιο σοβαρη δουλεια θα παει να φαει και να γλεντησει γιατι πολλοι την πρωτομαγια την εχουν για γιορτη.γιαυτο και οι εργοδοτες χορεουν οπως θελουν\nμαριάννα 1 Μαΐου 2009 - 10:28 π.μ.\nΚαλό μήνα κι εύχομαι η ζωή μας να είναι γεμάτη ανθοβολιές και μαγιάτικη ομορφιά, σε πείσμα των φονικών ιών τους και της φονικής αντεργατικής, αντιλαϊκής πολιτικής τους.\nΣυμφωνώ μαζί σου και εξεπλάγην ευχάριστα από την πολιτική Τεγόπουλου. Όπως και συμφωνώ για ένα ηχηρό χαστούκι στους δοτούς συνδικαλιστές, αλλά και σε μια μαζική αποχή από τις ευρωεκλογές.\nVaD 1 Μαΐου 2009 - 10:42 π.μ.\nως προς την εργατική Πρωτομαγιά\nθα συνυπογράψω το σχόλιο του φίλου Κάκου,\nως προς την ανοιξιάτικη,\nΜάη μου με τα λουλούδια και με τα πολλά τραγούδια,\n- 1 Μαΐου 2009 - 11:00 π.μ.\nόσο η χαρά του μαγιού, τόσο και η χαρά στη ζωή σου ολόκληρη!\nαντωνης 1 Μαΐου 2009 - 5:36 μ.μ.\nΚαλο μηνα Αγραμπελη!\n& καλο κουραγιο στη δουλεία...\nagrampelli 1 Μαΐου 2009 - 11:18 μ.μ.\nΔεν ξέρω για σένα ,εγώ ξαφνιάστηκα και μάλιστα ευχάριστα!Έχει χαθεί η ελπίδα και η αισιοδοξία από τους εργαζόμενους,και αυτό,είναι μια ανάσα,σαν κάτι καλό να υπάρχει κάπου..\nagrampelli 1 Μαΐου 2009 - 11:23 μ.μ.\nΗ φτώχεια θέλει καλοπέραση,και η εξοχή τώρα είναι στην καλύτερή της ώρα...\nΕυκαιρία για να χαρεί κανείς την φύση λοιπόν!\nagrampelli 1 Μαΐου 2009 - 11:45 μ.μ.\nΈ μα...ναι έτσι είναι! σε ποιόν συνδικαλισμό να ακουμπήσει κανείς τις ελπίδες του...\nΚαλό, και γεμάτο μοσχοβολιές μήνα νάχουμε!\nagrampelli 2 Μαΐου 2009 - 12:21 π.μ.\nΚαλό μήνα ,ο Μάης είναι από τους πιο τραγουδισμένους μήνες του χρόνου!\nagrampelli 2 Μαΐου 2009 - 12:24 π.μ.\nεπίσης-επίσης καλή μου!\nΚαλό μήνα,και χαρές γεμάτο!\nagrampelli 2 Μαΐου 2009 - 12:30 π.μ.\nδεν ξέρω αν τόνισες εσκεμμένα την δουλειά σαν δουλεία...\nΕυτυχώς,δεν είναι έτσι για μένα! Την αγαπώ και την απολαμβάνω.\nΤην ευχή σου για καλό κουράγιο,την χρειάζομαι πάντως,και σ'ευχαριστώ!\nΚαλό μήνα νάχεις, με τις χαρές του μικρούλη σου να σε φωτίζουν...\nαθηνα 2 Μαΐου 2009 - 10:45 π.μ.\nΚΑΛΟ ΜΗΝΑ με ανοιξιάτικα λουλούδια, χαρές και γέλια !!!!\nΑν και με τέτοια που συμβαίνουν , θέλει προσπάθεια !!\nagrampelli 2 Μαΐου 2009 - 2:16 μ.μ.\nΣε ένα ολάνθιστο μπλόγκ σαν το δικό σου,ο Μαης μήνας σου ταιριάζει...\nΚαλό μήνα,μες στις χαρές!\nmonahikoslikos 2 Μαΐου 2009 - 4:55 μ.μ.\nΚαλό σου μήνα έστω και καθυστερημένα γιατί μόλις γύρισα κι απέκτησα επαφή με τον ...έξω κόσμο.\nΈκπληξη η είδηση για τις αυξήσεις της Ελευθεροτυπίας, αν μας έδειχναν όμως και την άλλη πλευρά του νομίσματος... θα πανηγυρίζαμε.\nΌσο η άλλη πλευρά του νομίσματος παραμένει στο σκοτάδι ας είμαστε επιφυλακτικοί.\nΓια το φυλορόϊσμα των συγκεντρώσεων της Πρωτομαγιάς ασφαλώς και δεν ευθύνονται οι εργαζόμενοι και ειδικά όσοι δουλεύουν σε συνθήκες γαλέρας χωρίς καμιά προστασία από το συνδικαλιστικό κίνημα που έχει πάρει διαζύγιο από την ταξική πάλη και έχει μετατραπεί σε εφαλτήριο για ανάρρηση των συνδικαλιστών σε αξιώματα της άρχουσας τάξης.\nΑξιοποίησα και καθόλου δεν ντρέπομαι γι αυτό το διήμερο της Πρωτομαγιάς για μια έξοδο στη φύση και επέστρεψα με γεμάτες μπαταρίες.\nagrampelli 2 Μαΐου 2009 - 10:52 μ.μ.\nΚαλώς ήρθες Λύκε μας!Και πολύ καλά έκανες και απέδρασες στην φύση και στας εξοχάς!\nΚαλός νάναι ο μήνας που μόλις μας συνάντησε...